**Budapesti lakhatás S10 – pályázat 2022.**

A Csányi Alapítvány pályázatot hirdet a 2022/2023-as tanévben Budapesten felsőfokú tanulmányokat folytató támogatottjai számára. Az Alapítvány célkitűzése e lehetőség biztosításával, hogy Életút Programjának legsikeresebb, felsőoktatásban tanuló támogatottjai magas színvonalú, kulturált környezetben lakhassanak tanulmányaik idején, továbbá az S10 Akadémia keretein belül biztosítsa azokat az ismereteket, amelyeknek köszönhetően széles látókörű felnőttekké válhatnak.

**Pályázók köre:** a Csányi Alapítvány B-s kóddal rendelkező, valamint határon túli támogatottjai

**Pályázat tartalma:**

*Felsőfokú tanulmányaikat megkezdők számára:*

* érettségi bizonyítvány másolata
* összefoglaló az utóbbi egy évben végzett közösségi munkáról (A/4-es oldal terjedelemben)
* motivációs levél, amely tartalmazza az eddig elért eredményeket, valamint a hosszútávú célkitűzéseket, vállalásokat (A/4-es oldal terjedelemben)

*Felsőfokú tanulmányaikat folytatók számára:*

* 2021/2022-es tanév első és második félévének kreditindexátlagát igazoló dokumentum
* összefoglaló az utóbbi egy évben végzett közösségi munkáról (A/4-es oldal terjedelemben)
* igazolás az S10 Akadémia kurzusán történt részvételről (1. sz. melléklet)
* motivációs levél, amely tartalmazza az eddig elért eredményeket, valamint a hosszútávú célkitűzéseket, vállalásokat (A/4-es oldal terjedelemben)

*2022/2023-as tanévben aktív hallgatói jogviszonnyal nem rendelkezők méltányossági kérelmet nyújthatnak be*:

* kérelem indoklása, amely tartalmazza a pályázó vállalásait az Alapítvány felé
* összefoglaló az utóbbi egy évben végzett közösségi munkáról (A/4-es oldal terjedelemben)
* igazolás az S10 Akadémia kurzusán történt részvételről (1. sz. melléklet)
* motivációs levél, amely tartalmazza az eddig elért eredményeket, valamint a hosszútávú célkitűzéseket, vállalásokat (A/4-es oldal terjedelemben)

**A pályázó tudomásul veszi, hogy a lakhatási lehetőség tanulmányai idejére, de legfeljebb egy tanévre szól, a pályázatot minden tanévben ismételten be kell nyújtani. Sikeres pályázat esetén a lakhatási szerződés aláírásával vállalja, hogy az S10 Akadémia meghirdetett kurzusai közül minden félévben legalább egy kurzuson részt vesz, és annak feltételeit teljesíti.**

**A pályázat elbírálásakor előnyt jelent:**

* az Alapítványért végzett kiemelkedő közösségi munka,
* kiemelkedő hazai és nemzetközi tanulmányi, illetve sporteredmények,
* ha a pályázó Ágoston Attila-díjban, Legeredményesebb tanuló díjban, illetve a Csányi Alapítvány Nagykövete elismerésben részesült.

**A pályázat benyújtásának módja:**

* [palyazatok@csanyialapitvany.hu](mailto:palyazatok@csanyialapitvany.hu) e-mail címre a megfelelő csatolmányokkal
* a fájlok formátuma: PDF
* a fájlok elnevezése: NEV\_DOKUMENTUM NEVE

**A pályázat benyújtásának határideje: 2022. július 10**.

**A pályázat elbírálásának határideje: 2022. július 27.**

Budapest, 2022. 06. 02.

Csányi Erika s.k.

a Kuratórium elnöke